ועדת הכלכלה, כנסת 17, פרוטוקול מספר 703, 2008-11-02 10:00

ישראל חסון: אני פותח את ישיבת ועדת הכלכלה בנושא תקנות מקורות אנרגיה (מדד יעילות מזערית לנטל לנורה פלואורנית), התשס"ח-2008.

דוד רודיק: המשרד יזם תקן לסימון של המרכיב הזה.

דוד רודיק: בתקן לא הצלחנו להכניס דרישות להגברת יעילות המשנקים.

לאה ורון: מה מטרת התקנות?

לאה ורון: מה הן אמורות להשיג?

לאה ורון: במה הציבור ייצא נשכר מהתקנות האלו?

דוד רודיק: התקנות האלו אמורות להגביל את הייבוא של המשנקים הלא יעילים לנורות.

דוד רודיק: התאורה מהווה כיום 15% מסך צריכת החשמל בארץ.

דוד רודיק: המשנקים האלה לוקחים 10% עד 20% מהצריכה לתאורה.

ישראל חסון: בכמה התקן שלכם יחסוך?

דוד רודיק: אחוז או שניים במקום 20%.

דוד רודיק: בצורה כזאת נעודד את השימוש בנטלים.

ישראל חסון: בכמה זה ייקר לצרכן?

דוד רודיק: אנחנו חושבים שזה לא ייקר.

דוד רודיק: אנחנו משלמים את החשמל בזול.

דוד רודיק: עכשיו הורידו את הריבית.

דוד רודיק: אם לא נלך דרך חקיקה שתגדיל את היעילות לא נצליח.

דוד רודיק: יש החלטת ממשלה שבמבני ציבור יכניסו מעגלים בעלי יעילות אנרגטית גבוהה.

דוד רודיק: זה לא ייקר.

ישראל חסון: אני רוצה להבין את אופן המימוש של התקנות האלו.

דוד רודיק: מכון התקנים בודק איך כל משנק מיוצר.

דוד רודיק: אם זה לא יעמוד בדרישה של b1 או b2 לא נאפשר ייבוא או ייצוא.

ישראל חסון: מה שייוצר מהיום ואילך בארץ וייובא היום לארץ יהיה חייב לעמוד בתקן הזה.

דוד רודיק: מכניסת התקנות לתוקף.

צבי אגוזי: הדרישה באירופה למשנקים מהסוג הזה כבר קיימת למעלה משנתיים.

צבי אגוזי: זה לא איזו שהיא המצאה שלנו.

צבי אגוזי: אנחנו הולכים עם כל העולם בכיוון הזה.

צבי אגוזי: מבחינת יעלה יותר או פחות אין משמעות רבה כי צריך לדעת לייצר את זה לפי התקן החדש, לפי הדרישה החדשה.

צבי אגוזי: אנחנו במכון הצלחנו להתארגן על מנת לבדוק משנקים.

צבי אגוזי: הצ'וקים הקונבנציונאליים, שהם הצ'וקים ממתכת ומברזל, מסוגלים כבר היום לבצע את הבדיקות.

צבי אגוזי: בצ'וקים אלקטרוניים, משנקים או נטלים אלקטרוניים התקן מבקש ציוד מדידה מיוחד.

צבי אגוזי: מצאנו בקושי יצרן אחד בעולם שמוכן לייצר את מתקן המדידה הזה.

צבי אגוזי: הוא מודיע לנו שאם נבצע הזמנה נוכל בעוד 5,6 חודשים לקבל את הציוד הזה.

צבי אגוזי: אני מבקש לשקול ממתי אנחנו מחילים את הדרישה הזאת, כי לא תהיה בידינו אפשרות לבדוק נטלים אלקטרוניים לפני שיהיה לנו את ציוד המדידה.

ישראל חסון: האם אתם לא יכולים לקבל outsourcing לזה ממעבדות בחו"ל ולשלם את השירות בשביל לא לעכב את הכניסה?

צבי אגוזי: אנחנו בהחלט יכולים, אבל העניין הוא שלא כל היבואנים ולא כל היצרנים מביאים ציוד שהוא בדוק.

צבי אגוזי: זה ציוד שצריך לבדוק אותו.

ישראל חסון: אתה יכול לקבל את הציוד כאן.

ישראל חסון: למה לעכב את זה בחצי שנה?

ישראל חסון: לעכב בחצי שנה פירושו להשיט עלות שלפי משרד התשתיות עומדת על 600 מיליון קילו ואט.

צבי אגוזי: זה בעייתי להתחיל לשנע מוצרים חזרה לבדיקות.

צבי אגוזי: יש לנו הסכמי הכרה בינלאומיים.

צבי אגוזי: אנחנו מכירים בתעודות.

ישראל חסון: התקן הישראלי יהיה שונה מהתקן האירופי?

צבי אגוזי: הוא דומה לתקן הבריטי בנושא המדידה.

ישראל חסון: ואם נבוא ונאמר שכל ייבואן שרוצה להביא חייב לעמוד בתקן הבריטי?

ישראל חסון: מה יקרה אז?

ישראל חסון: אני לא יודע כמה עולה 600 מיליון קילו ואט שעה.

ולדימיר מירובסקי: חצי שקל קילו ואט שעה.

ישראל חסון: 300 מיליון שקל.

ישראל חסון: אם לא נאשר עכשיו זה לבזבז 300 מיליון.

ולדימיר נמירובסקי: אנחנו מבקשים 3 חודשים.

ולדימיר נמירובסקי: בגוף התקנות כתוב 3 חודשים.

ולדימיר נמירובסקי: מכון התקנים מבקש דחייה ל3 חודשים נוספים.

ולדימיר נמירובסקי: זו המהות.

ולדימיר נמירובסקי: זה לא שאנחנו דוחים את זה.

ישראל חסון: אני מודה ומתוודה שאם זאת הייתה חברה פרטית שלי וההוצאה היית מכיסי, הייתי מוצא איזו שהיא דרך יעילה לא לבזבז 50 מיליון שקל.

ולדימיר נמירובסקי: כל עלות נוספת לפירוק של אותו ציוד, להעברתו למעבדה שמוכרת על ידי מכון התקנים כמעבדה מוסמכת תהיה על היבואן.

ישראל חסון: למה זאת האלטרנטיבה היחידה?

ישראל חסון: אני מתעקש על הרבה כסף.

ישראל חסון: יש הרבה מאוד מקרים שבהם אתה דורש שהדבר הזה יעמוד בתקן אירופאי כזה או אחר, כמו למשל בתחום הרכב.

צבי אגוזי: מה שאתה אומר זה נכון, אבל מה עושה אותו ייבואן שאין לו?

צבי אגוזי: אנחנו נגיד לו שהוא לא ייבא כי אין אפשרות לבדוק פה?

ישראל חסון: אני מצפה ממך שתמצא איזו שהיא דרך קצת יותר חכמה, לא לזרוק לאוויר 50 מיליון שקל.

לאה ורון: גם איגוד לשכות המסחר, שהם היבואנים, וגם התאחדות התעשיינים הוזמנו לדיון.

לאה ורון: מהעובדה שהם לא הגיעו לדיון אני מניחה שיש להם תמימות דעים עם התקנות ועם המועדים שנקבעו בתקנות.

ולדימיר נמירובסקי: קיבלנו הערה בימים האחרונים רק ממכון התקנים.

ישראל חסון: אני מבין את הדרישה של מכון התקנים ואת הסרבול.

ישראל חסון: אני לא רוצה לתת את ידי לזריקת כמה עשרות מיליונים הצידה.

צבי אגוזי: את המשנקים הרגילים אנחנו בודקים.

צבי אגוזי: יש לנו בעיה במשנקים האלקטרוניים כי התקן דורש מכשור מיוחד.

צבי אגוזי: אין יצרנים בעולם שמייצרים אותו.

ישראל חסון: מתארגנים בהתארגנות פרוביזורית ל3 חודשים.

ישראל חסון: ברור לי לגמרי שאני לא מדבר במיידי על כל המערך, אבל להשהות את זה בעוד 3 חודשים לא מובן לי.

ישראל חסון: אני לא מבין למה אין פתרון.

לאה ורון: למועצה לצרכנות היו הערות בכתב.

לאה ורון: הם לא הגיעו לדיון.

לאה ורון: אולי שהנציגים יסבירו מה זה b1 וb2.

דוד רודיק: זה לפי תקן.

דוד רודיק: יש תקן ישראלי שקבע עבור כל דירוג מה הצריכה.

לאה ורון: מה משקף השינוי במועדים?

דוד רודיק: b2 הוא פחות חסכוני מb1.

זאב אגוזי: אנחנו מבקשם רף של התייעלות עם הזמן.

זאב אגוזי: בשנה הראשונה אנחנו קובעים רף מינימאלי של התייעלות במקום מסוים.

זאב אגוזי: שנה לאחר מכן אנחנו דורשים שהרף יהיה גבוה יותר.

לאה ורון: מדוע?

לאה ורון: כי המשק לא ערוך לזה?

ולדימיר נמירובסקי: יש מדיניות של מספר שנים במשרד התשתיות.

ולדימיר נמירובסקי: אנחנו רואים את עצמנו כמתווי מדיניות בתחום החיסכון באנרגיה ובתחום של יעילות אנרגטית.

ולדימיר נמירובסקי: אנחנו רוצים שאותו משק שאנחנו עובדים מולו ידע מה היעדים שלו, שלא נבוא באוקטובר ונגיד שבשנה הבאה אנחנו רוצים כך וכך.

ולדימיר נמירובסקי: אנחנו רואים בזה היערכות המשק לשלב הבא על-מנת שלא יהיו הפתעות.

ולדימיר נמירובסקי: ככה פעלנו בתחום המזגנים.

ולדימיר נמירובסקי: ברוב התחומים אנחנו פועלים כך.

ולדימיר נמירובסקי: המשק צריך לדעת לקראת מה הוא הולך ב2010, ב2012.

ישראל חסון: אמרת שהתקנות אמורות לחול ב31 בדצמבר, שזה חודשיים.

ולדימיר נמירובסקי: 3 חודשים מיום פרסומן.

דוד רודיק: הרף הראשון בסוף 2009.

שבתאי אלבוחר: תקנות מקורות אנרגיה (מדד יעילות מזערית לנטל לנורה פלאורנית), התשס"ט-2008.

שבתאי אלבוחר: בתוקף סמכותי לפי סעיף 3 לחוק מקורות אנרגיה, התש"ן-1989 (להלן – החוק) ובאישור ועדת הכלכלה של הכנסת, אני מתקין תקנות אלה: הגדרות 1.

שבתאי אלבוחר: בתקנות אלה - "תקן" – תקן ישראלי – ת"י 5485 "נטלים לנורות פלואורניות – דרישות לנצילות אנרגיה ולסימון"; "מנורה" – כהגדרתן בתקן ישראלי – ת"י 20 "חלק 1 מנורות: דרישות כלליות ובדיקות"; "מעבדה מאושרת" – כמשמעותה בסעיף 12 לחוק התקנים, התשי"ג-1953; "נטל לנורה פלואורנית" – כהגדרתו בתקן ת"י 20 "חלק 1 מנורות: דרישות כלליות ובדיקות".

איתי עצמון: יש לי שאלה בעניין ההפניה שלכם לתקנים בסעיף ההגדרות.

איתי עצמון: התקנים מטבעם משתנים ומתעדכנים לפי רוח הזמן.

איתי עצמון: מה קורה כאשר יש עדכונים?

איתי עצמון: אתם מפנים כאן לפי מספר.

איתי עצמון: מה קורה אם התקן משנה את המספר?

צבי אגוזי: התקן לא משנה את המספר, הוא משנה את מהדורתו.

צבי אגוזי: ברגע שלא כתבת את המהדורה זאת המהדורה האחרונה.

ולדימיר נמירובסקי: משרד התשתיות דואג לעדכון המהדורות.

שבתאי אלבוחר: חובה לעמוד ברמת יעילות מזערית 2.

שבתאי אלבוחר: לא ייבא אדם, לא ייצר ולא ימכור נטל לנורות פלאורנית (להלן – נטל), כפריט בודד או כחלק בתוך מנורה, אל אם כן: (1) בהתאם לבדיקה שבוצעה על ידי מעבדה מאושרת, הוא עומד במדד היעילות המזערית כמפורט להלן: (א) עד ליום י"ד בטבת התש"ע (31 בדצמבר 2009), כמצוין באות B2 בסעיף 5 בתקן; (ב) החל מיום ט"ו בטבת התש"ע (1 בינואר 2010), כמצוין באות B1 בסעיף 5 בתקן; (2) הוא סומן בהתאם לציור מספר 1 לפי הפרק "סימון" שבתקן.

ישראל חסון: למה נתתם שנה להתארגנות סביב הנושא הזה?

זאב גרוס: זה ייכנס לתוקף בעוד 3 חודשים.

לאה ורון: האם זה ייכנס לתוקף במארס 2009?

זאב גרוס: במארס 2009 יתחילו לדרוש B2 עד סוף דצמבר 2009.

זאב גרוס: החל מ1 לינואר 2010 יתחילו לדרוש B1.

שבתאי אלבוחר: יבוא או יצור למטרת יצוא 3.

שבתאי אלבוחר: על האמור בתקנה 2, ניתן לייבא או לייצר נטל שאינו עומד במדד נצילות המזערית, כמפורט בתקנה 2, על מנת לייצאו, בכפוף לכל דין.

איתי עצמון: לאיזה דין אתם מתכוונים?

שבתאי אלבוחר: יש דיני ייצוא שיכולים לחול על זה.

שבתאי אלבוחר: אנחנו אומרים שאפשר לייצר בארץ למטרת ייצוא.

זאב גרוס: יש מגבלות לייבוא לצורך ייצוא.

זאב גרוס: יהיה אפשר מה שעל פי הדין הישראלי אפשר לייבא לצורך ייצוא.

איתי עצמון: זה ייצוא, לא רק ייבוא.

זאב גרוס: כן.

איתי עצמון: זאת אומרת שהייצור פה בארץ יכול להיות של מנורות שהן פחות תקינות ופחות טובות.

ישראל חסון: איך אתה מפקח על התקנות האלו?

זאב גרוס: יש חסם ייבוא.

ישראל חסון: אין לך חסם ייבוא.

זאב גרוס: יש תהליך של משרד התמ"ת.

זאב גרוס: הוא צריך לעמוד בתהליך הזה.

צבי אגוזי: גם מנורות, שזה גוף תאורה, וגם נטלים נמצאים בצד ייבוא חופשי.

צבי אגוזי: כל ייבוא לארץ אמור לקבל אישור של מכון התקנים.

צבי אגוזי: ברגע שזה ייבוא לצורך ייצוא זה הולך לתהליך של התמ"ת והוא מקבל את האישור מהם.

צבי אגוזי: זה ספירה של אחד כנגד אחד.

איתי עצמון: השאלה אם משהו מיוצר בארץ שהייתה כוונה לייצא ובסוף הוא לא יוצא.

איתי עצמון: השאלה אם לא נתקלים בארץ עם נורות שלא עומדות בהוראות.

לאה ורון: ואז הן יזלגו לשוק הישראלי המקומי משום שהפיקוח שנוהגים משרדי הממשלה לבצע קצת לוקה בחסר.

ישראל חסון: אני מניח שמה שיהיה בתקנים יהיה פי 2 או פי 3 יקר ממה שלא עומד בתקנים.

צבי אגוזי: לאו דווקא.

צבי אגוזי: הוא לא יהיה פי 2 או פי 3.

צבי אגוזי: יכול להיות שהוא יהיה קצת יותר יקר, אבל לא פי 2.

צבי אגוזי: זו לא איזו שהיא מהפיכה של קפיצת מדרגה.

לאה ורון: כמה עולה נטל כזה?

צבי אגוזי: זה יכול להיות בין שקלים לעשרות שקלים.

זאב גרוס: אני כצרכן של חשמל בתוך הבית לא הולך וקונה נטל.

זאב גרוס: גם כשאני רוצה להחליף את הצ'וק אצלי במתקן התאורה זה דבר שאני צריך לחשוב עליו 10 פעמים.

ולדימיר נמירובסקי: על פי החוק, לא יעסוק אדם בביצוע עבודות בחשמל אלא אם יש לו רישיון.

שבתאי אלבוחר: העברת מידע לממונה 4.

שבתאי אלבוחר: על היצרן או היבואן של נטל להעביר לממונה מידע על הניצול האנרגטי של הנטל שיובאו או שייוצרו על ידו, מעת לעת, לפי דרישת הממונה.

איתי עצמון: אני מניח שהממונה הוא ממונה כהגדרתו בחוק מקורות אנרגיה.

איתי עצמון: המינוח של "ניצול אנרגטי" לא מופיע כאן.

איתי עצמון: בדרך כלל מדברים על נצילות.

איתי עצמון: האם ניצול הוא המונח הנכון?

שבתאי אלבוחר: מדובר ביעילות אנרגטית.

איתי עצמון: אולי נכתוב מונח שיהיה ברור יותר.

דוד רודיק: אפשר לכתוב את המילים "יעילות אנרגטית".

ולדימיר נמירובסקי: המילים "מדד היעילות" מופיעות בתקן.

איתי עצמון: תבדקו אם צריך להוסיף את ההגדרה הזאת לסעיף ההגדרות.

ולדימיר נמירובסקי: אם באותו תקן שמוזכר יש הגדרה אנחנו נפנה אליה.

ולדימיר נמירובסקי: אם לא, אנחנו נתעלם.

איתי עצמון: אנחנו מדברים על יעילות אנרגטית של הנטל.

שבתאי אלבוחר: תחילה 5.

שבתאי אלבוחר: תחילתן של תקנות אלה שלושה חודשים מיום פרסומן.

ישראל חסון: אנחנו מצביעים על התקנות כפוף לשינויים.

ישראל חסון: מי בעד?

ישראל חסון: ה צ ב ע ה בעד – פה אחד אושר